બલરામના સ્વધામ પરત ફર્યા બાદ શ્રીકૃષ્ણ એક પીપળાના ઝાડ નીચે ધ્યાનની મુદ્રામાં બેઠા હતા. આ સમયે ત્યાં જરા નામનો એક શિકારી આવ્યો હતો અને તે હરણનો શિકાર કરવા માંગતો હતો. જરાને દૂરથી હરણના મોઢાં સમાન શ્રીકૃષ્ણના પગની પાની દેખાણી. પારધીએ કોઈ પણ વિચાર કર્યા વગર ત્યાંથી એક તીર છોડ્યું જે શ્રીકૃષ્ણના પગની પાનીમાં જઈને લાગ્યું હતું. પારધી નજીક ગયો તો તેણે જોયું કે તેણે શ્રીકૃષ્ણના પગમાં તીર મારી દીધું છે. ત્યાર બાદ તેને ખૂબ જ પ્રાશ્ચિત થયો અને તે ક્ષમાયાચના કરવા લાગ્યો હતો. ત્યારે શ્રીકૃષ્ણે કહ્યું કે તુ ડરીશ નહીં, તે મારા મનનું કામ કર્યું છે. હવે તુ મારી આજ્ઞાથી સ્વર્ગલોક પ્રાપ્ત કરીશ.